Kun.uz’dagi ma’lumotga ko‘ra, uning ishdan bo‘shatilishi mazkur sud ayrim xodimlarining noqonuniy xatti-harakatlariga bog‘liq ekani aytilmoqda. FIB Uchtepa tumanlararo sudi / Foto: Google Maps Toshkent shahar fuqarolik ishlari bo‘yicha Uchtepa tumanlararo sudi raisi Mansur Imomov ishdan olingan. Kun.uz manbasining ma’lum qilishicha, uning ishdan bo‘shatilishi mazkur sud ayrim xodimlarining noqonuniy xatti-harakatlariga bog‘liq bo‘lishi mumkin. Sudyalar oliy kengashi matbuot kotibi Tursunali Akbarov sud raisi lavozimidan olinganini tasdiqladi, shu bilan birga, “sudning ayrim xodimlari”ga oid gaplar shunchaki mish-mish ekanini aytdi. Unga ko‘ra, Mansur Imomov Sudyalar odobi kodeksi talablarini buzgani uchun lavozimidan ozod etilib, sudyalik vakolatlari muddatidan ilgari tugatilgan.